«Aprens a treballar en un context de guerra i al final les bombes ja no et fan tanta por» | La torre del Palau\nper Marc Solé, 4 d'agost de 2020 a les 10:00 |\nLa Dra. Itziar Larrañaga és cirurgiana endocrina de l'Hospital Universitari MútuaTerrassa. | Cedida\nAquesta informació es va publicar originalment el 9 de juny de 2020 i, per tant, la informació que hi apareix fa referència a la data especificada. |Itziar Larrañaga és metgessa adjunta del Servei de Cirurgia General de l'Hospital Universitari MútuaTerrassa especialitzada en cirurgia endocrina -operacions relacionades amb òrgans que produeixen hormones- i de la mama. A causa de la Covid-19, les intervencions quirúrgiques programades van quedar anul·lades, i l'activitat de l'àrea es va limitar a operacions d'urgència i relacionades amb la pandèmia.\nAra, en fase 2, detalla l'"estrés" viscut i posa en relleu el companyerisme durant la "catàstrofe". Tres setmanes després de reprendre l'activitat habitual, LaTorre conversa amb la Dra. Larrañaga per a conèixer com ha combinat les cirurgies urgents en la seva especialitat i les tasques en àrees en les que no està habituada a treballar, com a Urgències o Medicina Interna.\n- Quan i perquè es va aturar l'activitat de cirurgia?\n- La segona setmana d'estat d'alarma, quan es van disparar els casos, vam haver de parar per rebaixar el risc d'alguns pacients i a part, perquè es necessitaven tots els respiradors de l'hospital per afrontar la demanda en pacients Covid-19. De les 18 sales de quiròfan que funcionen normalment, van quedar-ne dues d'operatives, que només s'utilitzaven per a urgències.\n"S'ha demostrat que la sanitat no pot tornar a patir retallades, perquè ens ha agafat de ple, amb una falta de material i professionals evident"\n- Quines tasques ha desenvolupat els últims mesos?\n- Les activitats programades de quiròfan es van suspendre a causa de la pandèmia, i només s'han dut a terme operacions urgents, sobretot relacionades amb coronavirus i càncers o tumors. Per això, alguns cirurgians hem estat mobilitzats per ajudar en àrees com urgències o plantes de medicina. En el meu cas he estat a totes tres, però sobretot fent intervencions relacionades amb la Covid-19 a l'àrea d'Urgències. De la meva especialitat només vaig fer una operació urgent de tiroides, a part de fer seguiment telefònic dels pacients en espera o en recuperació.\n- Què els deien els pacients oncològics que havien de ser operats en aquest context?\n- Tenien por, com és comprensible. La majoria era gent gran, que ja són un col·lectiu de risc per a qualsevol cirurgia. En context de pandèmia, el risc es disparava. Tot i això, han sigut molt comprensius i ha sigut molt gratificant comptar amb la seva confiança.\n- Com ha estat treballar fora de la teva àrea?\n- Els cirurgians també som metges, i quan he estat fora del quiròfan he fet tasques per les quals estava capacitada. Fos a planta o fos a urgències, sempre estàvem acompanyats i monitorats pels professionals de Medicina Interna -principals responsables en l'atenció de casos de coronavirus-, als que hem donat suport. D'altra banda, també m'he hagut d'enfrontar a intervencions quirúrgiques provocades per pneumònies o insuficiències cardíaques; urgències de tota mena però de la mà d'especialistes.\n"La pandèmia ens ha desbordat; ningú està preparat ni físicament ni psicològicament per una catàstrofe així"\n- Ha canviat el ritme de treball?\n- He estat treballant en àrees que no són a les que estic habituada a treballar, cosa que de normal ja pot crear estrès, i més tenint en compte el context en què ens trobàvem. La pandèmia ens ha desbordat; ningú està preparat ni físicament ni psicològicament per una catàstrofe així, i això passa factura. Quan treballes en cirurgies programades t'acostumes a una regularitat i pots concentrar-te amb cada intervenció, però aquestes setmanes s'havia de pensar de pressa i afrontar noves situacions cada dia.\nLa Dra. Larrañaga, cirurgiana endocrina, ha estat mobilitzada a Urgències durant la pandèmia. Foto: Albert Alemany\n- Com s'han blindat els quiròfans durant la pandèmia?\n- Un quiròfan el fèiem servir només per a operar patologies relacionades amb la Covid-19 i l'altre per a pacients que no estaven infectats; d'aquesta manera ens asseguràvem de tenir un circuit "net" i un altre de "brut", com se sol dir en l'argot mèdic. D'altra banda, les tasques de neteja han sigut exquisides, i ens n'hem sortit perquè ja estem acostumats a treballar sota grans mesures de protecció i desinfecció.\n- En què consistien les operacions relacionades amb la Covid?\n- Eren sobretot traqueotomies. Es tracta de fer un forat a la tràquea per accelerar el procés de desentubament dels pacients més greus, quan es començaven a despertar.\n- Com afrontaven aquestes intervencions?\n- Més enllà de la precisió que requerien, la por d'infectar-se augmentava, ja que s'intervenia directament la via aèria, on afecta el virus. D'altra banda havíem d'anar doblement protegits, amb ulleres, doble mascareta i els equips de protecció, amb els quals feia molta calor i es reduïa la visibilitat. Això comporta un estrès associat en un procés que ja és estressant de normal.\n"Ha estat una situació horrorosa pel pacient, que havia d'afrontar la malaltia en soledat, pel que érem el seu únic suport"\n- Ja ha reprès la seva activitat habitual?\n- Coincidint amb l'entrada a fase 1, el 25 de maig, i aprofitant que cada cop arribaven menys pacients a urgències, es van començar a operar pacients en llista d'espera i que podien esperar durant la setmana de pandèmia. Progressivament i fins el data d'avui, l'activitat s'ha anat reprenent fins a una recuperació cada cop més a prop de ser completa.\n- Quin era l'ambient a l'àrea d'urgències de l'hospital?\n- L'estrès i la por s'havien apoderat de l'àrea. De mica en mica aprens a treballar en un context de guerra i al final les bombes ja no et fan tanta por: hem donat el màxim i hem anat al dia a dia amb professionalitat. Al principi l'angoixa és forta, però quan t'acostumes a la situació, aprens a relaxar-te i ja et sents molt còmode.\nEntrevista al ginecòleg Jordi Cassadó i la llevadora Gràcia Coll, de la sala de parts de MútuaTerrasssa, on durant la pandèmia hi han donat a llum prop de 350 dones\n- Quina ha sigut la relació amb els companys?\n- Ha sigut fantàstica. Hem après a treballar encara més en equip, i tenint en compte que cada professional era d'una disciplina diferent, aportava el seu granet de sorra per poc que fos. Ha sigut una experiència molt enriquidora, amb un companyerisme total. S'han reforçat els vincles, tots érem conscients de la gravetat de la situació i hem remat en la mateixa direcció.\nLarrañaga assegura que l''estrès i la por "s'havien apoderat" de l'àrea d'Urgències del centre. Foto: Albert Alemany\n- I amb els pacients ingressats?\n- Ha estat una situació horrorosa pel pacient, que havia d'afrontar la malaltia en soledat, pel que érem el seu únic suport. La relació ha sigut molt bona; els hem intentat donar l'afecte i estima per a ajudar-los anímicament. Hem fet el possible perquè es comuniquessin amb les famílies, i hem estat a sobre d'ells. La seva gratificació era molt satisfactòria.\n- Quins van ser els dies més crítics?\n- Les dues últimes setmanes de març van ser molt crítiques. Arribaven pacients en massa i no sabíem a què ens enfrontàvem, i això desgasta molt al personal, que no sap què és el que té al davant. Quan coneixes l'enemic és més fàcil derrotar-lo, i progressivament li vam anar guanyant terreny.\n"Quan vam començar a sortir al carrer va ser un gran alleujament, perquè ens feia pensar que el pitjor ja havia passat"\n- Com us han organitzat per no perdre efectius en massa?\n- Crec que als cirurgians ens van organitzar molt bé: vam fer dos equips de deu, i cada membre tenia un "company-mirall" que si queia, havies de substituir-lo. Per a no exposar-nos tant, cada equip treballava in situ set dies seguits cada dues setmanes, i allà ja ens organitzàvem dia a dia en funció de la demanda; aleshores es decidia qui donava suport a cada àrea i qui operava als pacients d'urgència. La setmana següent ho fèiem des de casa, des d'on fèiem teletreball per atendre telefònicament les consultes.\n- Quin ha estat el millor moment dels últims mesos?\n- Quan vam començar a sortir al carrer va ser un gran alleujament, perquè ens feia pensar que el pitjor ja havia passat. Va ser un abans i un després, perquè per a nosaltres va suposar una confirmació que les coses s'estaven fent bé, i la corba, efectivament, anava en descens.\n- Que ha après d'aquests tres mesos?\n- De la pandèmia me n'enduc diverses lliçons. En primer lloc, s'ha demostrat que la sanitat no pot tornar a patir retallades, perquè ens ha agafat de ple, amb una falta de material i professionals evident. En segon lloc, l'exemplar comportament i col·laboració de la ciutadania i els pacients, ja que inclús més colpejat ha entès la situació; ha sigut impressionant. D'altra banda, ha sigut molt satisfactori el treball en equip, que s'hauria de promoure més.\nSocietat, Itziar Larrañaga, cirurgia, Terrassa, entrevista, MútuaTerrassa, Covid-19, coronavirus, salut, doctora


novembre | 2018 | Escola Marià Galí\n28 novembre 2018 mgalics\tDeixa un comentari\nL’Escola ha començat el projecte LECXIT. És la quarta edició que es realitza a l’Escola on els alumnes de l’institut practiquen la lectura amb els alumnes de tercer i quart. Aquest projecte es realitza fins l’abril i es fa cada dimarts fora de l’horari lectiu.\nMÓN DE CIÈNCIA\n15 novembre 2018 mgalics\tDeixa un comentari\nA la sessió de l’espai món de ciència hem volgut experimentar amb caramels de xocolata i aigua. Però, primer hem volgut ser artistes i hem creat una composició amb els caramels: un arc de sant Martí, una estrella, una cara, una flor o una sèrie de colors. Tots sabem que aquests dolços estan fets de sucre, colorant i xocolata; a partir d’aquest moment formulem hipòtesis, preparem el material i som-hi!\nObservem que el color es va dissolent poc a poc, però curiosament si no toquem el plat, els colors no es barregen, deixant franges molt marcades i una bonica experiència visual. L’explicació del fel de que no s’hagin barrejat els colors és degut a la dissolució amb el sucre i la densitat que es crea al voltant de cada caramel; al ser la mateixa densitat els colors no avancen i per tant, no es barregen.\nAquí teniu una petita mostra de les diferents composicions, cliqueu a la imatge:\n14 novembre 2018 mgalics\t1 comentari\nEls espais d’anglès de les diferents comunitats han aconseguit la col·laboració dels alumnes de l’institut Nicolau Copèrnic per a fer conversa en anglès. Els i les voluntàries participaran durant tot el curs en els espais d’aprenentatge de les comunitats de petits, mitjans i grans.\nPROJECTE SIMBA AMB ACORDIONS\n9 novembre 2018 mgalics\tDeixa un comentari\nAquest curs iniciem a l’Escola Marià Galí de Terrassa el projecte Simba dins de les activitats de Pla Educatiu d’Entorn. Aquesta iniciativa consisteix en apropar la música als nostres alumnes a través d’un instrument. A grans trets l’objectiu és introduir als nens de tercer de primària a la música a través de l’acordió cromàtic. Actualment l’acordió és un instrument que ofereix unes grans possibilitats didàctiques i musicals que es desenvoluparan a traves del joc, la intuïció, la improvisació, l’escolta, la psicomotricitat, la imitació, i la imaginació i creació. La mestra de música, s’ha coordinat amb el conservatori per poder tirar endavant la iniciativa durant aquest curs. Les sessions seran de mitja hora i hi podran participar els nostres alumnat en grups de cinc els dimecres al migdia, fora de l’horari lectiu. Les primeres sessions han tingut una molt bona acollida dins del nostre alumnat i les famílies han mostrat una molt bona col·laboració. Les classes estaran impartides pel músic Josep Vila del conservatori de música de Terrassa.\n7 novembre 2018 mgalics\tDeixa un comentari\nEls espais d’aprenentatge de les diferents comunitats continuen evolucionant cada dia. Encara queda molta feina a fer però seguim creixent en cada sessió. Cliqueu a la imatge i les podreu veure més grans.\n5 novembre 2018 mgalics\tDeixa un comentari\nSi voleu veure més fotos de l’Espai, cliqueu a la imatge.


1Geografia econòmica i humana\n2País dels medes\n4Satrapia de la Pèrsia Aquemènida\n6Desaparició de la Mèdia\n7Llista de reis de Mèdia (imperi Mede)\nzoroastrisme i mitraisme\nLa capital de la Mèdia en conjunt i de la Mèdia Magna fou Ecbàtana (Hamadan). A part de la ciutat de la capital eren ciutats importants Rhagae i Heracleia.\nCom a districtes del país s'esmenten: Sagàrtia poblada pels sagartis (sagartii) a les muntanyes Zagros; Coromitrene al sud d'Ecbàtana; Elimais (Elymais) al nord de l'anterior; el país dels tàpirs (taryri i taphyrrhi) a la part propera a Pàrtia; Rhagiana a la comarca de Rhagae; Sigriane; Daritis; i Siromèdia (Syromedia).\nSegons Heròdot el primer rei unificador dels medes fou Deioces fill de Fraortes, rei vers el 700 aC (727 aC-675 aC). Un cap mede amb aquest nom (Daiukku) és esmentat a les taules neoassíries al vuitè any del regnat de Sargon II (vers 721 aC-705 aC), en què es diu que era un governant (eaknu) de Manna, que governava amb independència un districte entre el regne de Manna i Assíria, districte que podria ser la Vall de Zarrundad. Segons Heròdot va intentar unificar a les tribus medes cada una de les quals vivia en una ciutat o conjunt de ciutats. De primer governava només sobre la seva tribu i es va guanyar una bona reputació com a jutge i governant, però elegant que el càrrec li portava conflictes va renunciar; llavors els desgovern va prevaldre i els medes es van reunir a la ciutat de Hamadan (Ecbàtana que vol dir lloc d'assemblea) per elegir un rei i van nomenar a Deioces que va regnar uns vint-i-tres anys. El relat d'Heròdot ve de llegendes i fonts orals i cal agafar-lo amb cura.\nEl 612 aC els medis i babilonis aliats van ocupar Niniveh (agost del 612 aC) i van posar fi a l'imperi Assiri. Els assiris es van retirar a Haran i els medes llavors es van apoderar de Mesopotàmia del nord i el 610 aC van participar en la conquesta d'aquesta ciutat, que després fou reconquerida pels assiris però expulsats un altre cop cap a Karkemish. La frontera entre Mèdia i Babilònia es va establir al sud d'Haran i Assur. Seguidament es va ocupar Urartu, entre el vers el 605 aC i vers el 590 aC. Després els medes van arribar fins a l'Àsia Menor i van topar amb Lídia. La guerra amb Lídia va durar cinc anys i la batalla decisiva es va lliurar al sisè any, a la riba del riu Halis el 28 de maig del 585 aC. Iniciada la batalla es va produir un eclipsi. Els medes, espantats, van signar un armistici i després un tractat de pau amb el rei Aliates II de Lídia, que va establir el riu Halis com a frontera. Molt poc després de l'acord de pau va morir Ciaxares i el va succeir el seu fill Astiages (584aC-550 aC).\nLa filla de Ciaxares, Mandana fou la dona del príncep d'Anzhan Cambises, i per tant avi de Cir II el gran. El 559 aC va morir a la seva capitar Pasàrgada el príncep Cambises d'Anshan i el seu fill Cir el va succeir i es va rebel·lar contra el seu avi proclamant-se independent. Vers el 550 aC Astiages es va decidir a atacar al seu net, però després d'obtenir dos victòries, el seu exèrcit fou derrotat per Cir prop de Pasàrgada i l'exèrcit mede es va retirar. Tot seguit Cir va ocupar Ecbàtana; l'exèrcit meda es va amotinar i va fer presoner al rei Astíages i el va entregar a Cir que va aconseguir tot el poder de l'imperi vers el 549 aC i va establir la dinastia aquemènida. Astíages potser fou assassinat per un noble al servei de Cir.\nEls nous sobirans van conservar el rang dels medes. Ecbàtana es va mantenir com a capital però només per l'estiu, i els nobles medes van exercir altes funcions de govern i a l'exèrcit. Encara hi va haver alguna rebel·lió que tractava de restaurar el poder dels medes, que no van reeixir.\nDins l'imperi Persa el país dels medes fou dividit en dues satrapies: Mèdia del sud (la gran Mèdia) amb Ecbàtana, que fou la satrapia XI; i Mèdia del nord, que fou la satrapia XVIII (o Matiana) amb els Zagros i l'Assíria més enllà del Tigris. D'aquesta darrera satrapia van formar part els alarodis o alarodians, és a dir els descendents del uraurtians, i també els Saspirians.\nCtèsies dona el nom de nou reis medes començant per Arbaces de Mèdia que segons ell va destruir Niniveh el 880 aC, però això no està d'acord amb el que se sap per altres fonts. Josefus els vincula al bíblic Madai fill de Jàfet. Heròdot, Polibi i Plini el vell els esmenten com a Mantiani, Martiani, Matiani, Matieni, i al país com a Matiana.\nObtingut de «https://ca.wikipedia.org/w/index.php?title=Imperi_Mede&oldid=30124846»\nLa pàgina va ser modificada per darrera vegada el 30 abr 2022 a les 16:39.


Johnson & Johnson atura temporalment l'assaig de la vacuna contra la Covid\nAl setembre s'havia iniciat, als Estats Units, la fase 3, i és de les vacunes que es troben en un estadi més avançat\nXavier Duran 13/10/2020 - 09.19\nEls efectes adversos en els assajos de vacunes no són estranys\nLa multinacional farmacèutica nord-americana Johnson & Johnson ha aturat "temporalment" l'assaig clínic de la seva vacuna contra la Covid-19 "degut a una malaltia inexplicable en un participant", segons ha explicat l'empresa en un comunicat.\nL'assaig clínic, anomenat Ensemble, havia començat al setembre la fase 3. La de Johnson és una de les sis vacunes que s'estan assajant als Estats Units i una de les que es troba en un estadi més avançat.\nUn dels seus avantatges és que requereix una sola dosi.\nUn fet esperable\nLa malaltia, de la qual no s'han donat detalls, està sent analitzada per la Junta de Monitoratge de Seguretat de Dades Independent d'Ensemble i per metges interns de la companyia.\nSegons ha comunicat l'empresa, els esdeveniments adversos com aquest es poden produir en molts assajos clínics, sobretot si impliquen molts voluntaris.\nTampoc no ho considera preocupant Ashish Jha, degà de la Facultat de Salut Pública de la Universitat de Brown, que en declaracions a la CNN també s'ha referit a la data de les eleccions presidencials als Estats Units:\n"Això és completament esperable i simplement ens recorda com és de ridícul intentar assolir una cronologia política de tenir una vacuna abans del 3 de novembre".\nAl setembre es va autoritzar l'inici d'assajos en fase 2 d'aquesta vacuna a Espanya, Alemanya i Bèlgica. Johnson and Johnson ha decidit aturar, de moment, tots els assajos.


Resultats 2n Fotoconcurs #jonollenço 2013 | De menjar no en llencem ni mica\nResultats 2n Fotoconcurs #jonollenço 2013\nFoto-concurs de consells i receptes per aprofitar millor els aliments\nImatges guanyadores 2013:\n1. Categoria truc o recepta original o innovador:\n“Del mercat, al test. I del test al plat”\nL’estiu passat, una amiga em va regalar un munt de remolatxes comprades a pagès al mercat. Como no les podíem menjar totes, en comptes de coure-les i conservar-les o congelar-les vam decidir plantar-les.\nEn un test amb bona terra es planten amb les arrel cap avall, deixant un dit o dos de la testa sense cobrir i anem regant quan la terra és seca. Si són ben fresques en uns 4 o 5 dies començaran a sortir uns brots que esdevindran unes precioses fulles verdes amb el nervi magenta. Les podeu anar collint a mida que les aneu necessitant. Tenen el sabor inconfusible a remolatxa però molt més subtil que el tubercle. Són delicioses en amanida, truita o saltejades!\nFoto: Amanida de remolatxa, ceba tendra, peres (ben lletgetes per fora) i vinagreta de mostassa a l’antiga.”\n2. Categoria truc o recepta útil i aplicable:\nPastís de puding de taronja caramelitzat per un aprofitament ben dolç!\nQuè fer amb el pa sec? Com aprofitar del tot la taronja? I la pila de sobrets de sucres dels cafè amb llet al bar? Una alternativa dolça, tradicional i creativa d’aprofitament.\nIngredients: pa sec (una barra i mitja de pa), sucre (aprox.100 gr), tres taronges, i 1 litre de llet i tres ous.\nCal posar en remull el pa sec amb la llet, ratllar les taronges (deixant una mica de pell sencera per a la decoració), batre els 3 ous, i barrejar-ho tot, afegint al sucre al punt de dolç de cadascú desitgi (tasta la massa!). Pots tenir paciència i batreu tot a foc lent, o passar-ho per la “minipimer”. Un cop tinguis la massa feta, afegeix la taronja tallada a bocins, poseu-ho dins d’un motllo (pintat amb mantega desfeta per a que no se’ns enganxi), i cap al forn (prèviament calentat a uns 250 gr). La cocció serà aproximadament d’una mitja hora a uns 150 Cº. Si vols, a la base, abans d’evocar-hi la massa, talla una taronja a rodanxes, i col.loca-les en forma de flor o com t’inspiris. Formarà part de la decoració.\nUn cop el pastís estigui cuit i fred, treu-lo del motlle. En una cassoleta i a foc lent, posa el sucre d’uns 8 o 10 sobrets de sucre. Quan el sucre estigui desfet, amb una cullera, espesseix-ho sobre la superfície del pastís. Les rodanxes de taronja les pots usar per a decorar. També, sobre el marbre, amb una mica d’oli d’oliva per a que no s’enganxi, en pots posar per a fer formes de sucre com les de la foto.\nI bon a-PROFIT-ament!\n3. Categoria fruita o verdura lletja:\nConimàquet ( conill-tomàquet)\n“Al supermercat no em voldrien, però cal saber que sóc un tomàquet molt gustós i molt simpàtic. Faig les delícies dels petits i els animo a menjar sa.Al supermercat no em voldrien, però cal saber que sóc un tomàquet molt gustós i molt simpàtic. Faig les delícies dels petits i els animo a menjar sa.”\nConsulta totes les fotos participants al concurs en aquest àlbum.\nActivitat inscrita a la Setmana Europea de la Prevenció de Residus (EWWR)\nOne thought on “Resultats 2n Fotoconcurs #jonollenço 2013”\nRetroenllaç: Concurs de fotografia i alimentació | menTnutricional


Wikiloc | Liñares - Tríacastela Trail\nLiñares - Tríacastela\n1,625 87 560\nAvui tenim una etapa fàcil, de només 20 km. Així que sortim a les 07:00 tranquil·lament. A més portem certa avantatge sobre la resta de la gent que està a O Cebreiro.\nHi ha dos ports que cal fer, però són curts i intensos. El primer, L’Alto de Sant Roque es supera amb facilitat; el segon, L’Alto de Poio ja és una mica més complicat però al final ens espera un restaurant que recordarem. Té molt bones vistes i té sucs naturals de 0,5 l per 2,5 €, impressionant.\nEl camí es fa més rústic ple de vaques pel camí, de iaies que t’ofereixen empanada i molta caca de vaca.\nEn el punt més alt, on comença la baixada, un tipus de Sud-àfrica ens ha fet una foto. Hem xerrat una mica en anglès i l’hem anat trobant a totes les etapes.\nLa resta del camí la hem fet sense problemes fins a Triacastela on tenim l’alberg. Sempre ens passa que tenim l’allotjament al final del poble i hem de travessar-ho tot amb el cansament que portem. En arribar ens hem espantat una mica. Sembla un lloc del segle XII.


Contra el maltractament fiscal als valencians - El Temps\nContra el maltractament fiscal als valencians\nData, hora, recorregut i pàgina web. El clam contra l'infrafinançament que promouen partits polítics, sindicats, col·lectius i associacions pren cos a poc a poc. Aquest dilluns representants de Comissions Obreres, d'UGT i de les forces que integren l'Acord del Botànic han anunciat una campanya de conscienciació de la gent en la qüestió del maltractament fiscal al País Valencià. També han demanat a la gran patronal, al PP i Ciutadans que s'unisquen a la protesta.\nRepresentants de les forces sindicals i polítiques presenten la marxa contra l'infrafinançament del País Valencià\nLa qüestió catalana invisibilitza qualsevol altre problema. L'aplicació de l'article 155 de la Constitució espanyola per part de l'executiu de Mariano Rajoy amb el qual suspèn l'autogovern a Catalunya ho impregna tot. Tanmateix, la societat civil valenciana no es resigna. I malgrat la manca de visibilitat pel procés independentista català, representants d'UGT, Comissions Obreres, PSPV, Compromís i Podem han donat aquest dilluns més detalls sobre la manifestació del pròxim 18 de novembre contra l'infrafinançament que pateix el País Valencià. Una marxa a la qual s'han sumat nombroses entitats sindicals, socials, culturals, civils i, fins i tot, empresarials.\nTot i que foren UGT, Comissions Obreres i la Confederació Empresarial Valenciana (CEV) els encarregats de dissenyar aquesta protesta mitjançant un manifest inicial, la gran patronal valenciana va desvincular-se després que PP i Ciutadans rebutjaren acudir a la marxa. Una absència que ha estat present en la presentació de la manifestació que han realitzat aquestes dues forces sindicals junt amb les formacions del Botànic. «No descartem que la CEV se sume», ha assenyalat, Arturo León, secretari general de Comissions Obreres al País Valencià. «La unitat de la societat valenciana en aquesta reivindicació és imprescindible», ha rematat.\nFerran Martínez, senador de Podem, ha lamentat que PP i Ciutadans no acudisca a una marxa «en defensa dels interessos dels valencians». «Han compartit pancarta i mobilització amb grupuscles d'extrema dreta, però no són capaços d'unir-nos a nosaltres en defensa dels interessos dels valencians», ha criticat, abans de fer un repàs al conjunt d'actors de la societat civil valenciana que s'han adherit a la convocatòria.\n«Els valencians ens hem quedat a la cua. I no ens podem permetre seguir sent ciutadans de segona», ha proclamat Àgueda Micó, coportaveu de Compromís i coordinadora nacional del Bloc. Amb l'objectiu de «fer pedagogia d'aquest problema entre la població», la dirigent valencianista ha recordat que «tot i que els valencians representen l'11% dels habitants de l'Estat, el País Valencià només ha rebut un 3,5% de mitjana històrica en inversions». «Un millor finançament implicaria poder construir 78 escoles noves, duplicar els metges especialitzats en atenció primària o eliminar la llista d'espera en dependència», ha censurat. «Si no ho reclamen conjuntament, continuàrem sent ciutadans de segona», ha ressaltat, en referència a la no participació de populars, taronges i la gran patronal a la manifestació.\nEl secretari d'organització del PSPV-PSOE, José Muñoz, ha insistit en «visibilitzar» el problema valencià. «Comptem amb un deute que és impagable», ha advertit el diputat a les Corts Valencianes, que ha recordat que les «comunitats autònomes també són part de l'Estat». Ara bé, Muñoz ha intentat desmarcar-se de l'adjectiu que és una marxa contra el PP o contra el Govern espanyol de Mariano Rajoy. «No és una manifestació contra ningú. És per reclamar un finançament just que garantisca la capacitat d'autogovern, en el qual no perdem cada minut 3.000 euros que haurien de destinar-se a millorar els serveis públics dels valencians», ha aclarit.\nDes d'UGT, el secretari general del sindicat al País Valencià, Isamel Sáez, ha detallat que a partir d'aquest dilluns aquesta particular crida de la societat valenciana en favor d'un millor finançament compta amb pàgina web, té els seus comptes oficials a les xarxes socials i que es realitzaran xerrades de conscienciació independents de campanyes com la que està duent a terme el PSPV-PSOE. Fins i tot, hi haurà autobusos que aproparan aquest missatge a les comarques més allunyades de la capital valenciana.\n«La marxa començarà en el carrer Guillem de Castro de València i finalitzarà a les Torres de Serrans», ha indicat Sáez, que ha expressat: «El problema fiscal dels valencians no és producte del malbaratament dels diners públics. És de manca de recursos, d'ingressos per un sistema de finançament que no és just». El clam pel finançament el pròxim 18 de novembre pren més força. Però la manca d'unitat política per les forces de la dreta i l'empresariat junt amb la monopolització del debat per part de la qüestió catalana amenacen l'èxit d'aquesta iniciativa. Són els obstacles contra els quals hauran de competir els actors que volen dir prou al maltractament fiscal de l'Estat espanyol al País Valencià.


Ja hi ha data per a l'obertura d'un nou restaurant al Centre\nDe botiga de joguines a local gastronòmic. El Restaurant Presseguer obrirà les seves portes a Sabadell el divendres 6 de març, tal com han confirmat un dels socis del grup Presseguer, Rubén Andújar. L'establiment està ubicat on hi havia la històrica jogueteria Ribas, al carrer de Gràcia, 8 (Centre), i actualment s'hi estan acabant de fer les obres d'adequació.\nEl restaurant està ubicat al carrer de Gràcia / D.S.\nL'obertura s'havia de fer cap al mes de novembre passat però no ha pogut ser abans perquè "ens agrada fer les coses ben fetes i és més culpa nostra d'intentar fer-ho millor que una altra cosa". El restaurant de Sabadell serà el primer de Presseguer fora de Lleida -d'on és el grup- i tindrà aforament per a 142 comensals en els tres espais en què està distribuït, entre la planta baixa i la primera. Segons Rubén Andújar, en aquest establiment s'hi trobarà un menjar gustós, espai agradable i ambient festiu.\nA la carta, els comensals hi trobaran una cuina mediterrània a preus "assequibles", amb pasta, arrossos i carns com a plats destacats. El restaurant obrirà de dilluns a diumenge als migdies i a les nits. Precisament, l'ambient en aquests dos moments del dia no serà el mateix, ja que a la nit canviarà el to de les parets i la música ambient. "Treballem molt amb llum i música, no és un restaurant musical però l'ambient és festiu", indica Andújar.\nAposta per Sabadell\nPresseguer ha apostat per Sabadell per començar la seva expansió fora de Lleida. La inversió en aquest nou local ha estat d'un milió d'euros. "Per experiències prèvies sabem que Sabadell és una ciutat que respon molt bé i intentarem estar a l'altura. Ens pot donar alegria, segur", assegura el soci del grup Presseguer. Per obrir el nou restaurant s'han contractat 24 persones.\nEl 6 de març es farà l'obertura oficial, tot i que una possible inauguració no es faria fins al cap d'un mes, aproximadament, perquè els propietaris de l'establiment primer volen adaptar-se a les necessitats dels clients i fer els ajustaments necessaris per perfeccionar el seu servei.\nTemes:carrer Gràcia, Centre, Presseguer, restauració, Ribas


Abbeyfield Hotel Torquay Regne Unit - Ofertes d'hotels amb els MILLORS DESCOMPTES EN LÍNIA\nBridge Road, Torre, Torquay, Regne Unit, TQ25AX - Excel·lent ubicació - Veure al mapa\nExcepcional 9,6 (129 comentaris)\nMés informació sobre Abbeyfield Hotel\nTant si es tracta d'un viatge de plaer com si és de negocis, Abbeyfield Hotel és una elecció d'allotjament magnífica quan visiten Torquay. Amb aquesta situació a només del centre de la ciutat i a de l'aeroport, aquest hotel de 4-estrelles atreu nombrosos viatgers cada any. Amb les atraccions principals de la ciutat com English Riviera Centre, Torre Abbey Sands, Living Coasts a prop, els visitants de l'hotel estaran encantats amb la seva localització.\nA Abbeyfield Hotel, l'excelent servei i instal.lacions superiors faran de la vostra estada una experiència inoblidable. Els clients de l'hotel poden gaudir de recepció 24 hores, bar, botigues a l'hotel, lloguer de bicicletes, àrea de fumadors.\nA més, totes les habitacions ofereixen una gran varietat de comoditats com ara calefacció, despertador, ventilador, aparell de televisió, aparell de televisió LCD/pantalla de plasma per satisfer els clients més exigents. L'hotel compta amb una llista completa de comoditats, com camp de golf (a 3 km), jardí. Sigui quin sigui el motiu del seu viatge, Abbeyfield Hotel és una selecció idònia per a la vostra estada a Torquay.


Aram Trade Media | 2018 març\nProperament el meu blog serà en part “gastronòmic”\n31 març, 2018 /0 Comments/a general /per aramtm\nProperament Blog Gastronòmic de…..\n30 març, 2018 /0 Comments/a general /per aramtm\nBen aviat tindràs a la teva disposició opcions per anar a menjar, fer una copa, etc, donaré la meva opinió de llocs que jo he anat ja sigui a esmorzar, dinar, sopar, fer un gin un coctel, etc, també m’agradaria comptar amb la vostra opinió i la corresponent puntuació entre 0 i 5.\nFesta solidària a la discoteca La Cabra de Vic amb la col-laboració del Banc dels Aliments d’Osona\n29 març, 2018 /0 Comments/a general /per aramtm\nEl passat dissabte dia 24 a la sala La Cabra de Vic, va tenir lloc la festa solidària organitzada conjuntament amb Banc dels Aliments d’Osona, Creu Roja i La Cabra. Es va fer aforament complet i la nit va desembocar en un gran èxit, gràcies al gran nombre de gent que va voler venir a La Cabra i ser solitari per a l’alimentació infantil, el total recaptat va ser de 1.250€, la foto adjunta correspon a l’entrega per part de La Cabra del taló amb l’import abans esmentat a Sebastià Raurell, Delegat Comarcal del Banc dels Aliments.\nUn dels punts forts de la nit, va ser l’actuació del grup de versions osonenc, Sixtus, que van fer ballar i cantar a tot el públic.\nEstà vist que la festa i la solidaritat poden anar i van junts perfectament.\nDes del Banc dels Aliments d’Osona i de la Creu Roja, Sebastià Raurell “ agraïm molt sincerament a la gent de La Cabra per la iniciativa, i també com no, a tot el públic que va col•laborar en la causa, demostrant un cop més, que el jovent és el pilar del nostre futur”.\nLa Plaça aquesta setmana amb l’atleta i periodista Anna Comet\n28 març, 2018 /0 Comments/a televisió /per aramtm\nLa Plaça, demà amb la periodista, atleta i entrenadora Anna Comet\n26 març, 2018 /0 Comments/a general /per aramtm\nCanal Taronja Osona TV a les 20:2’, 22:20 i 00:20h.\nSe suspèn el recorregut inaugural del Mercat del Ram\n23 març, 2018 /0 Comments/a general /per aramtm\nLa decisió és una mostra de suport més als presos polítics i exiliats fruit de l’excepcionalitat que està vivint el país\nL’Ajuntament de Vic suspèn el recorregut inaugural del Mercat del Ram d’aquest dissabte 24 per la gravetat del moment que s’està vivint a Catalunya. Un recorregut que havia d’estar presidit pel candidat a la presidència de la Generalitat, Jordi Turull, i l’alcaldessa de Vic, Anna Erra.\n“La decisió és una mostra de suport més als presos polítics i exiliats”, indica Anna Erra. En el mateix sentit, s’afirma que des de la ciutat de Vic “seguirem forts i units per convertir la indignació en coratge i perseverança”.\nD’aquesta manera, i cancel•lat el recorregut inaugural d’aquesta fira mil•lenària, els únics actes oficials durant el matí de dissabte del Mercat del Ram presidits per l’alcaldessa seran el lliurament de premis a les vaques frisones, el 36è Concurs de Canals Porcines i la 2a edició del Premi Especial Osona.\nDia: Dissabte, 24 de març de 2018\n12.00h. Zona sucre. Lliurament de premis a la carpa de les vaques frisones i l’espai ‘Llet és Salut!’.\n13.00h. Espai VIT. Lliurament de premis del 36è Concurs de Canals Porcines i la 2a edició del Premi Especial Osona.\nEspot Mercat del Ram 2018\n23 març, 2018 /0 Comments/a televisió /per aramtm\nÀgora d’opinió avui al Museu del Ter a Manlleu\n22 març, 2018 /0 Comments/a general /per aramtm\nEl professor emèrit de la Universitat Politècnica de Catalunya Carles Riba Romeva ha omplert l’Auditori Roca del Museu del Ter de Manlleu amb la seva conferència emmarcada en l’Àgora d’opinió, aquest dijous al matí. Aquest fòrum impulsat per Creacció enforteix vincles entre l’emprenedoria, la universitat, l’empresa i l’administració. La benvinguda i presentació han anat a càrrec de l’alcalde de Manlleu, Àlex Garrido, i entre les autoritats presents hi han assistit l’alcaldessa de Vic, Anna Erra, la presidenta del Consell Empresarial d’Osona (CEDO) Lurdes Baulenas i el director general de la FUBalmes i conseller delegat de Creacció, Joan Turró. L’acte s’ha caracteritzat pel rigor acadèmic i el format d’esmorzar també ha estat molt ben valorat per part dels assistents.\nLa ponència es titulava ‘El nou model energètic i les empreses’ i una de les idees clau ha estat que “hi ha crisi sistèmica però més sensibilitat” sobre l’energia. Entre les mesures d’eficiència és “encara més important fer un ús racional dels recursos, per evitar un efecte rebot”, ha aconsellat el professor, qui ha alertat que “la importació del 60% de l’energia empobreix Europa”. Ha afegit que aquesta dinàmica actual “es tradueix en milers de milions d’euros”, i que caldria reflectir en els productes finals “els costos de l’ús d’energies fòssils”.\nCarles Riba ha exposat com ens trobem en una fase de “transició energètica”. A Catalunya no hi ha energia pròpia “que sigui fòssil, però com que igualment aquests recursos s’estan acabant, això ens força a ser líders en aquesta nova manera de funcionar”. El professor ha destacat que el país “té bastant sol, vent i una certa hidràulica; gairebé el 50% de la superfície són boscos i això podria donar lloc a un millor aprofitament; hem d’estar molt atents i hem de fer processos molt més raonables”. No es pot “escalfar un edifici amb les finestres obertes”, ha dit”, “i tot aquest procés de replantejament suposa una gran oportunitat per a la indústria que ho entengui; s’haurà d’arriscar, però si ja no depèn de combustibles fòssils pot convertir-se en capdavantera”.\nNova senyalització de l’Anella verda de Vic\nLa nova senyalització de l’Anella Verda de Vic ja es pot veure en tres sectors del recorregut. Per tal d’enllaçar la ruta amb altres camins i senders i poder fer un millor seguiment, el traçat de l’anella verda s’ha dividit en sis sectors que agrupen l’anella exterior i els dos eixos que la creuen: Anella Verda Vic Nord, Anella Verda Vic Est (camí del Gurri), Anella Verda Vic Sud, Anella Verda Vic Oest, Anella Verda Vic-Camí del Mèder i Anella Verda-Sant Sixt.\nLa retolació, que va a càrrec de la Diputació de Barcelona a conseqüència de la petició de l’Ajuntament de Vic, ja es pot veure al sector nord, est i sud. Els tres sectors pendents -oest, camí del Mêder i camí del Gurri- se senyalitzaran durant aquest any.\nCom és la nova senyalització?\nLa nova senyalització, que compta amb la icona identificativa de l’Anella Verda, està formada per diferents banderoles de fusta que permeten realitzar amb continuïtat l’anella i milloren substancialment la senyalització existent. En cada senyal s’especifica el lloc on s’està i s’hi recullen fins a cinc referències quilomètriques cap als punts més propers. A més, la senyalització inclou els enllaços cap a altres camins i senders senyalitzats de la comarca –PR, GR, camí de Sant Jaume o camí del Ter, entre d’altres- per constituir una xarxa verda.\nNova senyalització de l’Anella Verda\nUn circuit natural\nL’Anella Verda de Vic és un circuit natural al voltant de la ciutat, articulat per un grup d’enclavaments d’alt valor ecològic, paisatgístic, històric i cultural, i que permet valorar ambientalment i socioculturalment la perifèria de la ciutat i gaudir del terme municipal. És un llarg trajecte, d’uns 32 quilòmetres de traçat, que encercla tota la ciutat, amb una gran part del circuit que passa per la llera dels rius de la ciutat, el Gurri i el Mèder. Les diferències paisatgístiques que s’observen al llarg d’aquest recorregut fa que tothom pugui gaudir-ne segons les seves preferències.\nLa Plaça aquesta setmana amb l’emprenedor, aventurer i escriptor Albert Bosch.\n21 març, 2018 /0 Comments/a televisió /per aramtm


Grandvalira ven un 2% més de forfets aquesta temporada | BonDia Diari digital d'Andorra.\nGrandvalira ha registrat un increment d’un 2% dels forfets venuts en els 143 dies de durada de la temporada 2016-2017 i manté una tendència de creixement que la posiciona en el top 15 mundial de les estacions amb més afluència d’esquiadors. Un augment inferior al de la temporada passada, en què la xifra de forfets venuts va créixer just el doble, un 4%. Val a dir també que la temporada passada va constar de menys dies, 135, i que la Setmana Santa va caure en març i va obtenir els millors resultats dels darrers cinc anys amb gairebé 200.000 dies d’esquí, o 20.000 esquiadors cada dia. Aquesta passada Setmana Santa, que s’ha escaigut en abril, ha registrat gairebé la meitat d’esquiadors, més de 100.000, entre el 8 i el 17 d’abril.\nSegons explica el domini en un comunicat, els mercats estrangers estratègics com el francès i el britànic “s’han consolidat i s’ha registrat augments significatius del nombre de visitants provinents d’aquests països”. A banda, l’estació andorrana ha continuat amb la prospecció de mercats nous, com ara el belga i el nòrdic, que “han respost de forma molt positiva”, diu el comunicat. Pel que fa al mercat rus, l’estació assenyala que es recupera després de la davallada que va experimentar en les darreres temporades. El febrer ha estat el millor dels últims sis anys, pels bons nivells d’afluència aconseguits.\nAlfonso Torreño, director general de Grandvalira-Nevasa, va valorar molt positivament el retorn de la inversió, que aquest any s’ha xifrat en 13 milions d’euros. “Les inversions han estat molt ben acollides pels esquiadors, que valoren molt positivament l’esforç que fem temporada rere temporada per assegurar-nos que el seu pas per l’estació es converteixi en una experiència memorable. L’atenció del client és el punt més important de la nostra estratègia i seguirem treballant en noves inversions que garanteixin una millora contínua del servei que oferim”, va explicar Torreño.\nAl Top 15 mundial\nUna altra de les fites aconseguides per Grandvalira ha estat escalar una posició més en el prestigiós estudi publicat pel consultor suís Laurent Vanat que analitza el sector de la neu a escala internacional. Grandvalira ja se situa en la posició número 15 quant a volum de dies d’esquí, al davant d’altres estacions de renom, com Val-d’Isère, Les Deux Alpes o Zermatt. En dos anys, Grandvalira ha pujat fins a quatre llocs a la classificació, en què hi ha més de 2.000 estacions d’esquí de tot el món.\nA banda, l’estació forma part de l’exclusiu grup dels 50 complexos d’esquí més grans del món que superen el milió de visitants a l’any, fet que situa Andorra i Grandvalira com una destinació de neu de referència al món. També ocupa el setè lloc en el rànquing mundial de seguidors a les xarxes socials.


L’Ajuntament de València convoca la Beca Velázquez 2021/2022 | Cultural València\nL’Ajuntament de València convoca la Beca Velázquez 2021/2022\nL’Ajuntament de València ha convocat la Beca Velázquez per al curs acadèmic 2021-2022, dotada amb 16.000 euros.\nL’objectiu d’esta beca, que l’Ajuntament de València concedeix des de 1960, es la concessió d’una beca per a realitzar un projecte artístic durant el curs 2021- 2022 a la Casa de Velázquez de Madrid, una institució amb seu a la Ciutat Universitària de la capital de l’estat que depèn del ministeri francés d’Ensenyança Superior d’Investigació.\nLa regidora de Recursos Culturals, Glòria Tello, ha informat d’esta convocatòria, publicada amb data 5 de maig al Butlletí Oficial de la Província (BOP) i ha recordat que les persones interessades disposen d’un període de 30 dies naturals per a presentar la seua sol·licitud, és a dir, fins al 4 de juny.\nLa presentació de sol·licituds i la resta de documentació es realitzarà a través del tràmit habilitat a l’efecte en la seu electrònica de l’Ajuntament.\nLes bases es de la convocatòria es poden consultar en este enllaç.\nPrevanteriorL’Ajuntament de València rememora els actes de 1921 en homenatge a Vicente Blasco Ibáñez.\nsegüentLa campanya gràfica del Palau de la Música “José Iturbi 125” de Diego Mir ha sigut nominada als premis Laus 2021Next


LIVING: Sistema modular per la zona de dia\nPassem moltes hores a casa i per això és molt important sentir-nos còmodes. A Dalmau Interiors tenim en compte tots els detalls a l’hora d’integrar ambients de forma homogènia i harmònica.\nLa línia Living de Santos ajuda a crear entorns càlids i acollidors. Gràcies al seu sistema modular combinable podem crear mobles per a la sala d’estar, vitrines, panells amb prestatges, etc. Tots ells completament personalitzats i adaptats a qualsevol espai, gust o necessitat. Aquesta col·lecció també ofereix els mateixos acabats per contribuir a la continuïtat d’ambients.\nDonar una major sensació d'amplitud, facilitar la mobilitat i potenciar la interacció entre els usuaris són algunes de les intencions que ens ofereix aquesta nova línia de Santos. Amb el nou sistema Living crear un espai de dia obert, connectat i coherent mai havia estat tan fàcil.\nLa sala d'estar i la cuina tenen un protagonisme social, per separat, molt importat a la llar. Avui dia, connectem aquests dos espais per crear un ambient funcional perquè interactuïn. També, tenim múltiples opcions d'emmagatzematge, organització i exposició gràcies a la segmentació que ens ofereix la composició modular Living de Santos, així, obtenim un ambient estètic i de caràcter pràctic. Els sistemes d'il·luminació indirecta ajuden a crear entorns més càlids i acollidors i d'aquesta manera afavorir l'obertura de l'espai. Com a resultat donem a l'habitatge un toc coherent, personal i únic tant amb l'interiorisme com amb l'entorn.\nEl moble principal d'aquesta col·lecció incorpora quatre armaris alts centrals amb prestatges interiors pensats per a guardar vaixelles i cristalleries. Els sistemes de panells amb prestatges, a més de ser molt útils per a exposar llibres i decoració, equilibren el pes visual. En la part inferior trobem els calaixos sòcol, inclinats cap a l'interior per evitar molèsties prop del moble. Pot completar-se amb un discret accessori per cables, que manté organitzats els diferents connectors.\nUn altre moble amb molt de protagonisme en aquesta col·lecció és la vitrina aparador. Aquesta incorpora calaixos per a guardar elements propis del menjador i va acompanyada d’un sistema d'il·luminació interior que la transforma en una font de llum ambiental. A vegades trobem els armaris columna prop d’aquesta. Els armaris d’aquestes característiques poden integrar els electrodomèstics, zones de treball auxiliar i múltiples opcions d'organització i emmagatzematge amb un mínim impacte visual.\nAlguns dels mobles dissenyats per a unificar ambients són les prestatgeries aparador. Combina amb un panell amb prestatges en la part alta amb calaixos suspesos en la part baixa, equipats amb sistema d'obertura assistida per facilitar-ne l'accés.\nA Dalmau Interiors treballem per crear espais personals, harmònics, funcionals, seguint l’estil dels nostres clients, així com per adaptar qualsevol espai als seus gustos i necessitats. Gràcies al sistema modular de la nova línia de Living generem continuïtat entre la cuina i la resta d'ambients.


Wikiloc - ruta Penya del Papiol i Puig de l’Àliga - Canyelles, Catalunya (España)- GPS track\nPenya del Papiol i Puig de l’Àliga\nArribem a Canyelles i deixem el cotxe on comença el carrer major des de la C-15. Aquesta ruta circular la iniciem anant en direcció a la Finca Viladellops, així que anem a creuar la C-15 per la rotonda i farem camí per la C-15 fins arribar a l’entrada de la Finca de Vilallops.\nDesprés del bosc podrem contemplar les vinyes per una pista que ens fa arribar a la finca. Travessem el caseriu i seguim la pista fins arribar a la torre d’aigües on agafem la pista que baixa per la dreta. Anem fent camí travessant les vinyes i bosc per una ruta que puja i baixa moderadament; si mirem a l’esquerra veurem la Penya del Papiol, el primer destí.\nEn aproparem a la urbanització de Can Trabal i així que toquem asfalt, agafem la pista que puja a l’esquerra. Una mestres endevant arribem als dipòsits i continuem a l’esquerra. Seguim fins que trobem una barraca amb el sostre plé de culs d’ampolla. Aquí seguim la pista a l’esquerra de nou, cap amunt.\nAra la pujada es fa més evident i fem tota la pujada fins el cim. Quan començem a veure el pal podem agafar una petita dreçera fins el cim o fer la volta per evitar la darrera pujada forta. Un cop al cim tenim les millors vistes de la plana del Penedès, fins a Montserrat pel nord i fins al mar pel sud.\nContinuem la nostra ruta en la mateixa direcció, cap el Puig de l’Àliga, encara tenim uns 10 km per a fer. El camí de descens de la Penya del Papiol ens porta a passar per la vora de la cantera fins que baixem fins la C-15. Hem de continuar per un lateral i creuar pel pont de la BV-2443.\nUn cop creuat el pont agafem la pista que hi ha a la dreta. Just on comença la pista hi ha un bifurcació. Agafem la pista que va per sota, pel Fondo de la Vall. En les properes bifurcacions agafem sempre l’esquerra i anem pujant el Fondo fins que arribem al final. Aquí trobarem cartells indicadors de la ruta. Hem de seguir cap el Castell.\nDesprés d’un revolt dreta i esquerra ens hem de fixar en la senyalització per agafar una senda per l’esquerra del camí. Ens portarà pujant pel bosc fins arribar a la part superior de la carretera. Farem els darrers metres per la carretera fins el Castell. En el primer aparcament girem a l’esquerra per les escales i continuem per la pista que voreja l’esglèsia de Sant Miquel fins arribar a la urbanització Daltmar.\nA Daltmar seguim sempre a l’esquerra seguint la pujada del carrer Parc d’Olèrdola que surt al Carrer Puig de l’Àliga. Ja està molt clar el que cal fer… Seguim sempre enfilant cap amunt i arribem al Puig de l’Àliga. Ara sí que tenim unes vistes impressionants tant de la vall de Penedès com del massís del Garraf.\nFem la tornada a Canyelles continuant per la pista que ens portava al puig, més endavant agafem a l’esquerra per arribar a l’antena. Després fem un descens per pedrera una mica empinat fins arribar a un creuament de sendes amb indicadors. Agafem la baixada cap a Canyelles.\nEl descens és una mica més complicat per aquesta trialera fins no arriba a la pista que, de seguida ens porta a la urbanització. La travessem completament pe l’avinguda de Canyelles fins arribar a una carretera de vianants tallada als cotxes (però no a les motos) que porta al nucli de Canyelles.\nUn cop al nucli urbà només cal travessar la població fins arribar a on tenim el cotxe.\nBuena ruta, bien descrita y con buenos puntos de referencia(como siempre ovelleta lo borda).\nEns encanta que sigui d’ajudar. Moltes gràcies pel comentari.\nHola, ha trobat interessant aquesta ruta Penya del Papiol i Puig de l’Àliga https://ca.wikiloc.com/rutes-senderisme/penya-del-papiol-i-puig-de-laliga-22564356 Salutacions, Wikiloc - Rutes del Món


Informació per a les empreses beneficiàries de la convocatòria 2019: COM JUSTIFICAR EL SERVEI OBTINGUT? / Cupons d'innovació / Desenvolupament Rural\nInformació per a les empreses beneficiàries de la convocatòria 2019: COM JUSTIFICAR EL SERVEI OBTINGUT?\nUn cop finalitzada la implementació del servei d'assessorament, caldrà que l'empresa beneficiària de l'ajut el justifiqui en un termini màxim de 15 dies naturals (a comptar des de l’endemà de la finalització del període gaudit per a la seva implementació).\nPer tal de justificar el servei obtingut, l'empresa beneficiària haurà de presentar els següents documents:\nLa memòria justificativa del servei que s'ha obtingut, signada per l’entitat proveïdora i l’empresa beneficiària.\nUna còpia de la factura emesa per l’entitat proveïdora corresponent a la part no subvencionada del servei.\nUn comprovant del pagament de la part no subvencionada del servei.\nAquests tres documents s'han de presentar de forma telemàtica, enviant una instància genèrica a ARCA, a través d'aquest enllaç.\nUn cop rebuts tots els documents, ARCA els avaluarà per tal de validar el dret de l'empresa beneficiària a rebre l'ajut concedit, i un cop validats, procedirà al pagament de la part subvencionada del servei, que es farà directament a l’entitat proveïdora.


La golfista almussafenya Ana Soria, classificada per primera vegada per al Campionat d'Espanya Sub 18 - Ajuntament d'Almussafes\nEl torneig se celebrarà del 2 al 5 d’abril en el camp de golf Sherry Jerez de la Frontera, a Cadis\nLa jove agraeix el suport dels seus companys, la seua família, el Club Foressos Golf i el seu professor, Toni Cortés\nAna Soria Calatayud serà una de les 117 participants en el Campionat d’Espanya de Golf Sub 18 que es disputarà del 2 al 5 d’abril en el camp Sherry Golf de Jerez de la Frontera, Cadis. La almussafense ha accedit a una de les places d’aquesta competició d’àmbit nacional amb tan sols 15 anys i després de classificar-se en el lloc 35 en les proves prèvies. Serà la primera vegada que la jove esportista participe en una convocatòria d’aquesta categoria, que a més puntua per al rànquing mundial.\nTal com ha declarat després de conéixer-se la notícia, estarà “defensant els colors del meu club, Foressos Golf, i el nom d’Almussafes”. Soria agraeix la confiança de tota la plantilla de treballadors de les instal·lacions en les quals entrena, “per fer-me tan fàcils les coses”, i als seus companys de partida, Ralo, Borja i Sergio. Finalment, també ha tingut unes paraules de reconeixement per als seus pares i per al seu professor, Toni Cortés.


El Sant Pare reivindica novament una comunicació al servei del bé comú, en un missatge a la premsa catòlica\nFrancesc: "Calen mitjans de comunicació capaços de bastir ponts"\nEn un missatge a la Conferència de Mitjans Catòlics, Francesc demana que "la unitat en la diversitat inspiri el seu servei al bé comú"\nEl Papa expressa el seu desig que “la unitat en la diversitat inspiri el servei dels mitjans de comunicació al bé comú”. En un missatge adreçat a la Conferència de Mitjans Catòlics 2020, que es fa des d’aquest dimarts i fins a aquest dijous patrocinada per l’Associació de la Premsa Catòlica, Francesc assegura que, “amb la mirada de l’Esperit, es poden superar el racisme i la indiferència”. En aquesta línia, anima els comunicadors a “estar units en una època marcada per la polarització també dins la comunitat catòlica”. El pontífex recorda que, “en un temps de divisions, es necessiten mitjans de comunicació i persones capaços de bastir ponts i defensar la vida”.\nEl lema d’aquesta conferència, promoguda per l’Associació de la Premsa Catòlica dels Estats Units i Canadà i realitzada per via telemàtica a causa de la pandèmia, és “junts mentre estem separats”. El Sant Pare, a partir del seu missatge per a la Jornada Mundial de les Comunicacions Socials de l’any passat, subratlla que “és essencial la missió dels mitjans per mantenir les persones unides, escurçant les distàncies i difonent les informacions necessàries mentre obrim les ments i els cors a la veritat”. El bisbe de Roma fa seva “una presa de consciència que ja va portar, des de l’any 1822, a la creació dels primers diaris catòlics als Estats Units". En un altre fragment d’aquest missatge a la conferència internacional, el Papa destaca la importància “d’ajudar a distingir el bé del mal, especialment entre els joves, tasca que poden realitzar especialment els mitjans de comunicació”.\nFrancesc conclou que “es necessiten homes i dones de principis que protegeixin la comunicació de tot allò que la podria distorsionar o sotmetre a altres finalitats” que no són el bé comú. I després de recordar que “allò que compta no són les categories perquè tots som membres d’un sol cos”, el pontífex afirma que “totes les comunicacions tenen la seva font en la vida de Déu”. Igualment demana als comunicadors cristians que “promoguin la veritat i la dignitat humana, parlant més amb noms que no pas amb adjectius i adverbis”, com també que “donin veu al crit dels pobres, dels necessitats de misericòrdia i de comprensió”. En aquest missatge, el Sant Pare recorda la celebració ahir de la festa de Sant Pere i Sant Pau, alhora que exhorta els qui treballen en la comunicació “a pregar junts per la pau al món”.\nNeix la Conferència Eclesial de l'Amazònia\nD'altra banda, el Consell Episcopal Llatinoamericà acaba d’anunciar el naixement de la Conferència Eclesial de l'Amazònia. El president del CELAM i el de la Xarxa Eclesial Panamazónica (el REPAM) han donat a conèixer a través d'un comunicat el naixement de l’organisme coincidint amb la solemnitat dels apòstols Sant Pere i Sant Pau. El president del CELAM i arquebisbe de Trujillo, Miguel Cabrejos, ha presentat aquest nou organisme com el resultat d’un gran treball de molts anys per l’Amazònia. "Amb goig rebo aquest nou organisme, adscrit al CELAM orgànicament però mantenint la seva pròpia autonomia i establint la seva relació amb el REPAM, per elevar-lo al Sant Pare i a la Santa Seu, en una realitat mixta però sinodal, com també pastoral en la seva implementació", ha explicat.Miguel Cabrejos ha destacat, en la mateixa línia, que la Conferència Eclesial de l’Amazònia satisfà les necessitats d’uns pobles que reclamen la seva dignitat. Ha definit aquesta Conferència Eclesial com "el crit de l'Església al servei dels pobles amazònics, que necessiten la nostra presència al seu servei i al de la protecció de la casa comuna, resposta alhora al Papa Francesc".\nEl president del Consell Episcopal Llatinoamericà, a més, ha situat els fonaments d’aquest nou organisme en dos grans esdeveniments dels anys 2007 i 2019, amb els seus documents. El president del CELAM ha dit que "és la resposta a la V Conferència del Consell Episcopal Llatinoamericà, a Aparecida (Brasil), i a l'exhortació Querida Amazonia, en una pastoral de la unitat i l'encarnació". El comunicat destaca que "aquesta Assemblea, realitzada de manera inèdita per canals digitals, ha estat una novetat de l'Esperit". El text subratlla la proximitat del Papa Francesc a tot el procés de creació d'aquesta nova entitat eclesial, un itinerari que ha acompanyat en tot moment. En el mateix escrit, s’explica que “el cardenal Claudio Hummes, del Brasil, ha estat elegit president del nou organisme i David Martínez de Aguirre, del Perú, el seu vicepresident". El naixement de la Conferència Eclesial de l'Amazònia vol ser resposta a les múltiples amenaces que afronta l’Amèrica Llatina, com ara la pandèmia del coronavirus i les dures realitats de violència, exclusió i mort.\nNomenat un comissari extraordinari per a la Fàbrica de Sant Pere\nDestaquem finalment que el Papa ha nomenat l’arquebisbe Mario Giordana nou comissari extraordinari per a la Fàbrica de Sant Pere, amb l'objectiu d'actualitzar els Estatuts, aclarir l'administració i reorganitzar les oficines administratives i tècniques d’aquest organisme. Després de la recent promulgació del Motu proprio "Sobre la transparència, el control i la competència en els procediments d'adjudicació de contractes públics de la Santa Seu i de l'Estat de la Ciutat de Vaticà", es confia a Mario Giordana una delicada tasca, per a la qual estarà assistit per una comissió. Aquesta elecció també és conseqüència d'un informe de les oficines de l'auditor general, que ha donat lloc aquest mateix dimarts a l'adquisició de documents i un equip electrònic a les oficines tècniques i administratives de la Fàbrica de Sant Pere. Aquesta última operació va ser autoritzada per un decret del promotor de Justícia del Tribunal, Gian Piero Milano, i del diputat Alessandro Diddi, després d'informar la Secretaria d'Estat.


Lilian Guillermina Rosales guanya el concurs de cartells del 8 de març - La Veu - Societat\nLilian Guillermina Rosales guanya el concurs de cartells del 8 de març\nCartell guanyador del concurs amb motiu del 8 de març del 2019.\nEl jurat ha atorgat dos accèssits a Carolina Ángel, de Montcada, i Júlia Nonell, de Ripollet. El 21 de febrer s'inaugurarà al Kursaal la mostra amb totes les obres presentades\n05/02/2019 - La redacció\nLilian Guillermina Rosales, de Tarragona, ha guanyat el quart concurs de cartells que convoca l'Ajuntament per tal de triar la imatge promocional del programa a Montcada i Reixac del Dia Internacional de les Dones. L'obra és una versió de la mítica fotografia 'Esmorzar sobre un gratacels', protagonitzada en aquest cas per dones d'edats, professions i estils diferents que seuen al damunt d'una biga, però en comptes de Nova York, tenen Montcada i Reixac als seus peus. El primer premi del certamen està valorat en 450 euros.\nEl jurat del concurs l'han integrat representants dels departaments municipals de Polítiques d'Igualtat, Ciutadania, Cultura i Patrimoni i Comunicació i de les entitats de dones del municipi. El jurat ha decidit atorgar dos accèssits, valorats en 300 euros cadascun, a altres dues obres del total de 14 presentades. El primer accèssit ha recaigut en Carolina Ángel, de Montcada i Reixac, i el segon, en Júlia Nonell, de Ripollet. L'acte oficial de lliurament dels premis tindrà lloc el 21 de febrer (19.30h), en el marc de la inauguració de l'exposició sobre el 8M a Montcada i Reixac que es podrà visitar al Kursaal fins al 22 de març, que inclourà també els microrelats presentats a la cinquena edició del certamen 'Dones veu a les dones?' i l'exposició itinerant 'Cap més sabata vermella', elaborada dels grups de dones del municipi amb motiu de la commemoració del 25N del 2018.


El Govern garanteix el futur de l'Hospital Sant Pau\nEl conseller de Presidència i portaveu del Govern, Francesc Homs, ha garantit el futur de l'Hospital Sant Pau de Barcelona, després que aquest dissabte dimitís en bloc la cúpula del Patronat gestor i una hora més tard la Conselleria de Justícia demanés al centre declarar Concurs de Creditors.\nEn una visita institucional a l'Ajuntament de L'Ametlla de Mar, Homs ha assenyalat que les institucions tenen "moments de sot", però s'ha mostrat optimista pel que fa al futur de l'hospital.\n"La determinació de la Generalitat és fer allò que estigui al nostre abast per donar futur i continuïtat a Sant Pau, que ho té garantit", ha indicat.\nS'ha mostrat convençut que la "trajectòria de l'hospital, la capacitat professional dels seus empleats i el servei sanitari que ofereix de primeríssim nivell romandrà", i ha assegurat que seguirà sent hospital de referència del territori.\nL'hospital té un dèficit de 30 milions d'euros i un deute antic de la Seguretat Social de 250, i actualment es troba immers en un procés judicial contra alguns excargos del centre i altres vinculats per suposada malversació de fons i prevaricació.


Una red de municipios valencianos luchará contra la violencia de género\nUna xarxa de municipis valencians lluitarà contra la violència de gènere\nLa Diputació de València ultima el reglament per a incorporar als ajuntaments que formaran part d'esta xarxa municipal.\nLa segona edició del Feminari conclou amb èxit i moltes novetats. Entre elles destaca la creació d’una xarxa de municipis contra la violència de gènere, una aposta de la Diputació de València amb la que es reconeixerà i premiarà el treball dels ajuntaments valencians que lluiten contra esta xacra social.\nA esta xarxa de municipis se li unirà pròximament la creació d’una delegació d’Igualtat dins de la pròpia Corporació provincial. Una iniciativa amb la que es facilitarà la mobilitat de les treballadores de la Diputació que siguen víctimes de la violència masclista.\nA més d’anunciar les novetats en matèria d’igualtat de la Diputació, el Feminario ha servit per a debatre sobre els reptes actuals del feminisme. El paper de la dona en el cinema, la prostitució o els úters de lloguer han sigut algunes de les qüestions que s’han tractat este fòrum per la igualtat.\nGràcies a la participació de 500 inscrits i a l’assistència de ponents de reconegut prestigi, la segona edició del Feminario ha conclòs amb èxit evidenciant que hi haurà una tercera trobada pel feminisme valencià.


Com millorar l'efecte dels analgèsics\nL'opi i els seus derivats, la morfina i la codeïna, estan entre les drogues més utilitzades per alleujar el dolor. L'efecte analgèsic, igual que la sedació i la dependència, es produeixen quan la droga s'enllaça a una proteïna que hi ha en les cèl·lules del sistema nerviós central.\nUn equip de recerca de la Universitat Autònoma de Barcelona ha participat en un estudi que avui publica Nature i que ha pogut descriure l'estructura d'aquesta proteïna de tal manera que es puguin dissenyar fàrmacs més eficients per tractar no només el dolor, sinó també les addiccions.\nA Espanya es consumeixen 8.000 dosis diàries d'analgèsics. A més dels seus efectes per alleujar el dolor, poden provocar addicció. Les persones amb dolor crònic poden arribar, sense voler, a convertir-se en addictes. Sovint es pateix migranya i l'addicció la potencia més.


Benlloch porta al Ple l'esborrany de l’EDUSI\nL'alcalde de Vila-real, José Benlloch, ha remès als portaveus dels diferents grups amb representació municipal l'esborrany de l'Estratègia de Desenvolupament Urbà Sostenible Integrat que es remetrà a la convocatòria dels fons europeus Feder. El document, que incorpora una sèrie de millores en l’EDUSI original en les quals han pres part tècnics municipals i el Consell de Participació Ciutadana, s'aprovarà dimarts que ve en un Ple extraordinari, per a ser remès al Ministeri d'Economia.\n“L'estratègia DUSI marca el full de ruta que Vila-real vol seguir cara al futur; una estratègia que hem elaborat tots, comptant amb els agents socials, les nostres entitats i tots els grups amb representació en el consistori”, recorda Benlloch. “Lamentablement”, puntualitza, “no vam aconseguir el finançament europeu per a dur-la a terme en la primera convocatòria, però hem seguit treballant de la mà de la societat vila-realenca per a millorar aquells punts del document original susceptibles de millora i tornar a concórrer a la segona convocatòria, convençuts de la solvència del nostre projecte i la importància de dur-lo a terme perquè Vila-real puga seguir avançant”.\nAmb aquest objectiu, l'alcalde va donar trasllat de l'estratègia DUSI al Consell de Participació Ciutadana, on s'han creat dues comissions específiques per a abordar les millores necessàries al document. Aquests suggeriments, a més de les puntualitzacions aportades pels tècnics dels diferents departaments municipals, s'han incorporat a l'esborrany que ara es remet als grups polítics. “Els portaveus municipals han rebut ja l'esborrany del document, perquè puguen valorar el seu contingut i participar també del procés abans de la seua aprovació i remissió al Ministeri”, conclou.


Un policia mor i un altre resulta ferit greu en un atropellament al Capitoli - Regió7 :: El Diari de la Catalunya Central\nUn policia mor i un altre resulta ferit greu en un atropellament al Capitoli\nEl conductor va ser batut a trets per altres agents després que sortís del cotxe exhibint una arma blanca amb intenció d'atacar-los\nagències. washington 02.04.2021 | 23:27\nEl cotxe que va envestir ahir els dos agents en un dels accessos del Capitoli reuters/al drago\nEl cotxe que va envestir ahir els dos agents en un dels accessos del Capitoli\nUn policia va morir i un altre va resultat ferit greu ahir en els accessos del Capitoli, a Washington, després que un conductor els envestís. L'individu, un jove de 25 anys d'Indiana, segons informaven ahir a la nit la cadena NBC News, va ser abatut per la policia després de sortir del vehicle exhibint una arma blanca amb la intenció d´atacar altres agents que estaven al lloc de l'atropellament. En aquell moment va ser abatut a trets.\nLa cap de guàrdia de la Policia del Capitoli, Yogananda Pittman, va explicar en una roda de premsa els detalls de l'atac, que es produeix tres mesos després que seguidors de Donals Trump ocupessin el Capitoli, un tens assalt que es va saldar amb cinc víctimes mortals, un dels quals era també agent de la policia que s´encarrega de la seguretat del complex.\nEl cap de guàrdia del Departament de la Policia Metropolitana, Robert Contee, ha descartat en primera instància el mòbil terrorista. Tot i això, el protocol de seguretat va obligar a tancar el Capitoli i les oficines de l'edifici del Congrés durant unes dues hores, fins que es va constatar que no hi havia cap amenaça. La portaveu del Congrés, Nancy Pelosi, va ordenar que que la bandera del Capitoli onegés a mig pal després de la mort de l'agent.


Universitat Social Lliure Autogestionada: Nou text de Sento Masià: Records d'Alcoi, records de l'Ovidi\nNou text de Sento Masià: Records d'Alcoi, records de l'Ovidi\nEl Sento Masià (artista pluridisciplinar, nascut a Alcoi i vei de Molins de Rei, amic de l'Ovidi) rememora els temps d'infantesa i joventut a l'Alcoi de la postguerra i els anys 50's.\nAmb aquest magnífic text donem per finalitzats els actes de la setmana dedicada al nostre, estimat, amic, l'Ovidi Montllor.\nConvençuts de que el text serà del vostre gust us animem a que el llegiu i seguiu participant dels actes que des de la USLA organitzem!\nA l'Alcoi de la postguerra no hi havia molts cotxes al carrer. Els brossers anaven amb carro. Hi havia un sol milionari (Leopoldo Gadea) del que deien les males llengües, que havia amassat un milió de pessetes amb el negoci d’un quiosc a la plaça d’Espanya. Quan passava un avió sortíem al carrer els xicons, meravellats per aquell atrevit repte a la gravetat. Els grans es sobresaltaven pel record dels recents bombardejos de la guerra, no ho rebien tan meravellats com la canalla. Els recordava els avions feixistes quan entraven per la Foia d’Alcoi a bombardejar la ciutat industrial.\nEl tiet tancat a la presó d’Alacant per roig. Cada cap de setmana, tia i cosines l’hi portaven queviures i tabac i ho vivíem amb una certa anormal normalitat. Les converses dels grans sobre els desastres de la guerra, la sirena que avisava del bombardeig era la mateixa que feien servir després per avisar de l’hora d’entrada dels obrers. Recordant els morts, un familiar, un veí... Aquelles converses impactaven el “disc dur” dels infants, fins al punt de treure-mos el son, despertam-mos a mitjanit sobresaltats per si tornaven les bombes. Bombes que mai havíem vist, però que per lo que sentíem eren enormes. No deixaven lloc on amagar-se.\nL’Ovidi i jo no havíem complert els catorze, però buscàvem feina d’aprenents (abans dels catorze era il.legal) però algú feia la vista grossa. Fórem aprenents; de fontaner, de paleta, de cambrer, de carnisser... i me’n deixe alguns. Volíem ajudar a casa, doncs era època de penúries.\nEn la llanderia on treballàvem anàvem descobrint la sexualitat. No sabíem lo que era una palla, quan aparegué un noi, una mica més gran, que es proposà davant de la nostra curiositat, omplir-ne un pot. Com que no hi havia tele ni Facebook, tan podíem fer-la a mà, com quedar-se absorts veien com es cruspia una aranya una mosca sense ales.\nEl refugi del Terrer i els soterranis de l’Institut, havien servit de presó per als vençuts.\nPels grafits de les parets no ens costava imaginar-nos les barbaritats que veurien aquelles parets.\nEls telers d’Alcoi no paraven. Les jornades eren en torns de dotze hores. Aquell soroll de telers constant, mentre nosaltres rodejàvem, en to burleta, a Teresa la Loca, de la que contaven, que s’havia tornat boja del bombardeig. Toni el Bovo, Camilo Xona... eren personatges que donaven peu a comentaris sobre les seves extravagàncies.\nMira Ovidi, un cotxe de fill de puta! Si, era un magnífic esportiu aparcat al carrer.\nAmb l’edat que teníem i amb la gana que patia el poble –cap dubte– sols un fill de puta podia comprar-se un cotxe com aquell.\nCalçàvem espardenyes i es treballava de dilluns a dissabte, inclòs. Els diumenges tocava sabata i un vestit de tèxtil triturat “made in Alcoi” i a passejar a la plaça o donar la volta als ponts que van serpentejant el riu Barxell, afluent del Serpis, buscant la mar de Gandia.\nEls telers d’Alcoi no paraven; telers a mà, enviant la llançadora a dreta i esquerra. Després vingueren els telers automàtics, els jakars que feien teles a dues cares. Les fàbriques eren al fons dels barrancs, a vora riu, per aprofitar la força hidràulica. El riu canviava de color pels vestits dels tints, ara era blau o roig segons el color que tintaren les teles.\nEsclatà la guerra de Vietnam. Lo que provocà un estrepitós augment de la producció tèxtil –sobretot mantes de “triturat” per a l’exèrcit–. Es triturava tot; draps vells, espardenyes amb en cànem enganxat... i com d’aquesta mescla no en sortia fibra, l’hi afegien oli de màquina per cohesionar la pasta i treure fibra. Les peces de vestir i mantes manufacturades amb aquesta filatura, no abandonaven mai l’olor a petroli que s’estenia també per tota la ciutat. Els obrers lluïen el vestit dels diumenges d’aquesta tela empudegada. Els amos o patrons utilitzaven vestits de tela d’estam de Terrassa i Sabadell.\nL’Ovidi i jo apreníem sulfatin-na, que eren unes màquines que torçaven el fil per a els telers.\nL’ofici consistia en lligar o pegar els fils que es trencaven, en un temps límit, mentre la màquina es desplaçava avant i enrere.\nQuan els alcoians volien passar ràpidament a “millor vida” ho tenien fàcil, es deixaven caure per algun dels nombrosos ponts que bordegen la ciutat saltant els barrancs. Nosaltres i amb joguera contàvem les marques que feien sobre la barana allí on havia saltat el suïcida. “Ovidi quantes en portes en eixa banda? –déu i tu?”. Curiosa curiositat infantil.\nEn les escoles nacionals de Ribera i la de la plaça de dins, ja no quedaven mestres lliberals o republicans, havien fugit a França o a Mèxic o... la repressió franquista els havia exiliat o liquidat. Nosaltres rebíem l’educació en “castellano” en la enciclopèdia (ed. Bruño) la gimnàstica (obligatòria) era de caràcter militar impartida per un maestro falangista “a cobrir-se, ar!”\nL’Ovidi es disfressava feia ganyots i postures teatrals davant del mirall. Jo pintava el primer quadret tamany postal emocionant-me creient-me Miguel Àngel.\nMolins de Rei, febrer del 2015\nPublicado por Serendipia sf en 11:07 p. m.\nEtiquetas: USLA literatura, USLA Ovidi Montllor


Escola Les Vinyes: de setembre 2020\nEsperem que us trobeu bé i que l’estiu hagi estat profitós per a tota la família.\nA les portes d’obrir el nou curs, la pluja d’informació sobre les mesures de seguretat a les escoles no cessa, és canviant i variable. Però el que realment és important és la necessitat de seguretat i confiança a l’escola.\nLes mestres hem iniciat el curs amb baixes de mestres, substitucions que no arriben… i molta feina per adaptar els espais i debatre la millor manera de dur el dia a dia amb la normativa de la Covid. No obstant a Les Vinyes, estem plenes d’energia! Molta, molta il·lusió per a retrobar-nos amb els infants, i poder omplir l’escola de vida, coneixements i aprenentatges.\nUs volem explicar que les modificacions dutes a terme responen a la voluntat d’incidir el mínim en la nostra manera d’entendre la tasca educativa i la línia pedagògica del centre, per això hem posat en primer pla, aspectes com la socialització dels infants i el desenvolupament de les habilitats socials dins del grup, l’educació emocional i per a la convivència, la resposta a les necessitats individuals d’aprenentatge dels alumnes tot respectant el seu ritme d’aprenentatge, mantenir els mestres especialistes pel desplegament de les àrees de llengua anglesa, educació musical i educació física, i l’impuls de la lectura com a base d’altres aprenentatges.\nAhir dimecres ens vam trobar virtualment en la reunió d’inici de curs, on vam presentar l’equip de mestres i vam explicar, a grans trets, les novetats del curs; la majoria de les quals giren al voltant de la normativa per la pandèmia.\nA continuació inserim el vídeo que vam preparar per a donar-vos la benvinguda i fer una pinzellada del curs, i a continuació us adjuntem el Pla d’Actuació per al Curs 20-21 en el Marc de la Pandèmia per Covid-19, aprovat el dimarts en Consell Escolar.\n1a part video\n2a part video\n3a part video\nConfiem que les actuacions que hàgim de prendre al llarg del curs permetin conciliar les necessitats familiars amb els requeriments escolars amb èxit, amb complicitat i confiança.\nTinguem, tots plegats, un bon curs!!


Dibuixa una línia que mostra la longitud de la dimensió envoltada per guies. Les línies de dimensió es calculen automàticament i mostren les dimensions lineals. Per dibuixar una línia de dimensió, obriu la barra d'eines Fletxes i feu clic a la icona Línia de dimensió. Moveu la busca fins a la posició on vulgueu que comenci la línia i arrossegueu per dibuixar-la. Deixeu anar quan hàgiu acabat.\nSi voleu que la línia de dimensió tingui la mateixa longitud que el costat d'un objecte proper, manteniu premuda la tecla OrdreCtrl mentre arrossegueu. Per restringir la línia de dimensió a 45 graus, manteniu premuda la tecla Maj mentre arrossegueu.\nAl LibreOffice Draw, sempre s'insereix una línia de dimensió a la capa anomenada Línies de dimensió. Si definiu aquesta capa com a invisible, no veureu cap línia de dimensió al dibuix.


Dia Mundial de la Salut Mental - Recursos per parlar-ne amb joves | Tag #joventut\nInici Documents Dia Mundial de la Salut Mental - Recursos per parlar-ne amb joves\nPublicat per Montserrat Clotet Massana el 05/10/2016 - 11:19 | Última modificació: 08/10/2021 - 14:23\nEl 10 d’octubre és el Dia Mundial de la Salut Mental. Us proposem una sèrie de recursos per parlar amb joves sobre benestar emocional i com evitar la discriminació per causa de salut mental.\nefemèride Dia Mundial de la Salut Mental\ntema Recursos per treballar amb joves el tema del benestar emocional\nClara Peya: "Explicarlo nos hace más fuertes" La pianista i compositora parla de com ha après a entendre i conviure amb el Trastorn Obsessiu Compulsiu (TOC) [Solidaritat SJD, 4:07]. Trobareu més vídeos d’aquesta sèrie a la llista #YoCambioTodo\nSee the Bigger Picture - Antonio's Story. Saber com se sent un jove que pateix esquizofrènia ens ajudarà a millorar l’actitud cap als problemes de salut mental. [Time to change, 0:54]\n...que si patatín, que si patatán... Vídeo guanyador del primer premi del V Concurs ESPOT d'Obertament 2014. [canal Obertament Associació, 0:52]\nI had a black dog. His name was depression. World Health Organization-vídeo en anglès (és pot activar l’opció de subtítols en castellà)\nOvercomer. Curtmetratge d’animació fet per la jove Hannah Spangler on explica la seva experiència amb l’ansietat i la depressió [canal Spangler Scribbles, 5:56]\nFallin’ Floyd. Curt d’animació que ha rebut diversos premis. Amb toc humorístic, ens mostra com Floyd, un músic de carrer, cau en una profunda depressió. Comença a patir problemes psicològics que es manifesten com un petit dimoni negre que creix alimentat per la seva depressió [canal il Luster Films, 8:53]\nLa mente vuela. Un curt que vol mostrar com es sent una persona amb Transtorn d'ansietat generalitzada [canal Disidencia7, 9:00]\nMés vídeos i recursos per parlar amb joves sobre benestar emocional i la importància de demanar ajuda quan sentim que una situació ens supera a 10 de setembre, dia Internacional per a la Prevenció del Suïcidi\nActivitats de mindfulness per a joves i adolescents. Recursos per treballar el malestar emocional amb activitats de Mindfulness.\n16 activitats de mindfulness pel benestar. Aquestes activitats formen part de la guia How ART you?\nLes emocions al mindfulness. 8 activitats de mindfulness i emocions. Formen part de la guia m'emociONES.\nSalut mental - Materials didàctics adreçats a joves de 12 a 18 anys. Obra Social Sant Joan de Déu.\nDesestigmatitzem la salut mental #AssociativaMent. Recull de recursos per combatre l’estigma en salut mental. Consell Nacional de la Joventut de Catalunya.\nInfografia Cuida les teves emocions amb l'exercici físic. Gerència de Serveis d'Esports, Diputació de Barcelona.\nEspaiJove.net, amb informació, recomanacions i recursos adreçats a joves.\nProjecte mind·u, pàgina adreçada als joves elaborada per l'equip de salut mental del Parc Taulí de Sabadell.\nActivat per la salut mental. Recursos de serveis i programes de salut mental. Federació Salut Mental Catalunya.\nProjecte «What's Up! Com vas de salut mental?», Obertament.\nDesmontando 12 mitos sobre la salud mental. SOM Salud Mental 360 SJD.\nPàgina Oficial del Dia Mundial de la Salut Mental WHO.\nSalut mental i benestar emocional. Servei de Salut Pública. Diputació de Barcelona.\nRecull elaborat amb el suport del Servei de Salut Pública de la Diputació de Barcelona.\nrecursos, salut, benestar emocional\nPENSA-Jove als instituts, fem tec!


Activitat - Cartografia aèria del barri del Raval | MACBA Museu d'Art Contemporani de Barcelona\nCartografia aèria del barri del Raval NOVUM 2015. Festival de Ciència, Tecnologia i Innovació.\nEn aquesta novena edició del festival, la ciència i la tecnologia més innovadores sortiran al carrer de la mà dels investigadors, científics, ciutadans, artistes, creadors, estudiants i emprenedors. Barcelona es convertirà en un gran laboratori ciutadà per experimentar, construir, conèixer i gaudir amb un programa d’accions i activitats per a totes les edats i públics.\nUn dels projectes destacats d’aquest festival és el que portarà a terme Public Lab, una comunitat amb base a Nova York que investiga sobre temàtiques ciutadanes. Desenvolupa tècniques Do It Yourself (DIY) de baix cost per canviar la manera en què la gent veu el món i aposta per projectes col.laboratius. Ha realitzat accions de cartografia aèria en indrets tan diversos com Rio de Janeiro, Jerusalem o Londres.\nEn el cas de Barcelona, ens volem plantejar: Com i quan ocupem l’espai públic? En col·laboració amb la Fundació Tot Raval, Public Lab i diferents actors del barri cartografiaran des del cel diferents places del Raval a diverses hores del dia. Petits globus carregats amb càmeres i altres eines digitals cosiran uns mapes que permetran captar el batec del Raval. Dins la programació MACBA ES VIU de dissabte 25 d’abril, desplegarem els mapes a l’Atri del Museu, farem públics els resultats, els discutirem i si véns ens ajudaràs a completar-los.\nActivitat organitzada per NOVUM, Festival de Ciència, Tecnologia i Innovació.\nAmb la col·laboració de Public Lab\nDISSABTE 25 D'ABRIL DE 2015, 19 H\nLloc:Atri del Museu.


Dibuix amb al·legoria de la fidelitat per a cornucòpia\nES ES MDB 3-401-02-05-04-02-RIG-U0951\nFigura femenina amb lleó. En la part posterior dibuix de part de la figura femenina\nDibuix amb al·legoria per a cornucòpia\nES ES MDB 3-401-02-05-04-02-RIG-U0942\nDibuix amb l'al·legoria de l'abundància per a cornucòpia\nES ES MDB 3-401-02-05-04-02-RIG-U0941\nDibuix amb l'al·legoria de l'abundància (?) per a cornucòpia.\nDibuix d'esfinx per a objecte de vidre\nES ES MDB 3-401-02-05-08-RIG-0174-002\nDibuix d'esfinx, bust de dona de perfil alat i amb acabament en formes vegetals\nES ES MDB 3-401-02-05-08-RIG-0174-001\nDibuix d'esfinx, bust de dona alat i coronat amb acabament en formes vegetals\nDibuix de figura femenina asseguda a la vora del mar dins d'un medalló per a objecte de vidre\nES ES MDB 3-401-02-05-08-RIG-0176-003\nES ES MDB 3-401-02-05-08-RIG-0184-001\nDibuix de figura femenina representant la deessa Diana Caçadora per a cornucòpia\nES ES MDB 3-401-02-05-04-02-RIG-U0975\nDibuix de figura femenina representant la deessa Diana Caçadora per a cornucòpia. En la part superior del dibuix a llapis la paraula:Diana. Hi ha projectat el perfil de la cornucòpia\nDibuix de figura femenina vestida a l'estil clàssic i el monograma MC per a got d'aigua\nES ES MDB 3-401-02-05-04-02-RIG-U0968\nDibuix de figura femenina vestida a l'estil clàssic i anagrama MC per a got d'aigua. En la part baixa a tinta el text: Vaso de agua\nDibuix de figura femenina vestida a la manera clàssica amb gerro per a cornucòpia\nES ES MDB 3-401-02-05-04-02-RIG-U0976\nDibuix del figura femenina vestida a la manera clàssica amb gerro per a cornucòpia.\nDibuix de figura femenina vestida a la manera clàssica amb un cinta en les seves mans per a cornucòpia\nES ES MDB 3-401-02-05-04-02-RIG-U0973\nDibuix del figura femenina vestida a la manera clàssica amb un cinta en les seves mans per a cornucòpia.\nDibuix de figura femenina vestida a la manera clàssica per a cornucòpia\nES ES MDB 3-401-02-05-04-02-RIG-U0966\nDibuix de figura femenina vestida com a la manera clàssica per a cornucòpia\nES ES MDB 3-401-02-05-04-02-RIG-U0960\nDibuix del figura femenina vestida com a la manera clàssica per a cornucòpia\nDibuix de figura femenina vestida com un soldat romà amb una llança en una de les seves mans per a cornucòpia\nES ES MDB 3-401-02-05-04-02-RIG-U0974\nDibuix del figura femenina vestida com un soldat romà amb una llança en una de les seves mans per a cornucòpia.\nDibuix de figura femenina vestida d'època per a cornucòpia\nES ES MDB 3-401-02-05-08-RIG-0215-001\nDibuix de figura infantil damunt d'un cavall per a objecte de vidre\nES ES MDB 3-401-02-05-08-RIG-0177-001\nDibuix de figura infantil muntant un peix per a objecte de vidre\nES ES MDB 3-401-02-05-08-RIG-0177-003\nDibuix de l'al·legoria a l'agricultura per a cornucòpia\nES ES MDB 3-401-02-05-04-02-RIG-U0963\nDibuix de l'al·legoria a l’abundància per a cornucòpia\nES ES MDB 3-401-02-05-02-01-RIG-0580-004\nDibuix de l'al·legoria de l'abundància per a cornucòpia. En el marge inferior dret hi ha una signatura il·legible.\nES ES MDB 3-401-02-05-04-02-RIG-U0965\nDibuix de l'al·legoria a l'abundància per a cornucòpia. Hi ha un dibuix d'un motiu ornamental en la part posterior, i les mesures.\nDibuix de la deessa Diana Caçadora per a cornucòpia per al Sr. Gausà\nES ES MDB 3-401-02-05-04-02-RIG-U0958\nDibuix de la deessa Diana Caçadora per a cornucòpia per al Sr. Gausà. Hi ha el mateix dibuix per les dues cares, en una cara al marge inferior esquerra el nom:S. Gausà\nDibuix de la deessa Diana caçadora amb l'arc i la fletxa\nES ES MDB 3-401-02-05-04-02-RIG-U0967\nDibuix de la deessa Diana caçadora per a cornucòpia\nES ES MDB 3-401-02-05-04-02-RIG-U0962\nDibuix de la deesa Diana caçadora per a cornucòpia. En la part el darrera un petit croquis d'una finestra i el text: 1 frames du Asis, 1 Gase.\nES ES MDB 3-401-02-05-04-02-RIG-U0961\nDibuix de motiu decoratiu floral, anagrama MC i amb figures al·legòriques per a objecte de vidre\nES ES MDB 3-401-02-05-08-RIG-U0949\nEsta decorat per les dues cares del paper\nDibuix de motiu decoratiu per a cornucòpia amb escena mitologia amb nimfa de l'aigua i tritó\nES ES MDB 3-401-02-05-08-RIG-U2271\nDibuix de motiu decoratiu per a mirall amb escena mitologia amb nimfa de l'aigua i tritó. Estan dins d'una gruta vora del riu, la nimfa asseguda a la vora d’una closca de la que surt aigua, el mateix fa el tritó que està al seu costat, a primer terme d'esquena un nen a sobre d'un peix. L'estil de l'escena és rococó.\nDibuix de motiu decoratiu per a cornucòpia circular amb un àngel amb una cinta\nES ES MDB 3-401-02-05-08-RIG-U2258\nDibuix de motiu decoratiu per a mirall circular amb un àngel amb una cinta\nES ES MDB 3-401-02-05-08-RIG-U2272\nDibuix de motiu decoratiu per a cornucòpia rectangular amb un àngel amb una cinta\nES ES MDB 3-401-02-05-08-RIG-U2273\nDibuix de motiu decoratiu per a cornucòpies amb figures al·legòriques\nES ES MDB 3-401-02-05-08-RIG-U2282\nDibuix de motiu decoratiu per a mirall amb diverses figures al·legòriques. L'escena està formada per una grup de nimfes nues, tritons i amorets. Les nimfes es recolzen sobre grans peixos. Totes les figures es trobem al mig de la mar.\nDibuix de motiu decoratiu per a objecte de vidre amb angelet.\nES ES MDB 3-401-02-05-08-RIG-U2152\nDibuix de motiu decoratiu per a objecte de vidre. En la part central dins d'un oval la representació d'un àngel assegut flanquejat pel que semblen dos dofins amb la cua aixecada al voltant una ornamentació de cintes perlades i en la part superior una garlanda floral. Els motiu representats són seriats ja que als extrems es torna a repetir la decoració amb el oval al centre.\nDibuix de motiu decoratiu per a objecte de vidre amb la representació d'un putti muntant una cabra\nES ES MDB 3-401-02-05-08-RIG-0244-002